Die ältscht Form vum japanische Haiku het Waka gheiße, in schpotere Zitte au Tanka. Des het 31 Silbe ghet un isch dozumol in zwei Ziile gschriibe wore, eini mit 5-7-5- un d ander mit 7-7. Im 9. Johrhundert isch do druss ä Kettegedicht entstande (renga), wo sich zueneme Gsellschaftsspiel entwickelt het. So-n-ä Kettegedicht het ab em 13. Johrhundert bis zu 1000 Vers könne haa. Im 16. Johrhundert het mr dem Rengaspiel dennoo Haikai gsagt. De Anfangsvers vun so neme Haikai het Hokku gheiße und Haikai no Hokku bedittet also Anfangsvers (Hokku) vum Haikai. Der Anfangsvers het sich verselbständigt un isch zum Haiku wore (eifach Haikai un Hokku zämmezoge). Erscht im 19. Johrhundert isch der Begriff bi Masaoka Shiki ufftaucht.  Hit hets Haiku 17 Silbe: entweder 7-5-5- oder 5-5-7 oder 5-7-5 un wird bi uns in drei Ziile gschriibe. U.a. Rilke, Brecht un H.C. Artmann hen Haikus dichtet, au d Elsässeri Lina Ritter elsässischi Haikus. Un natürlig de Wendelinus Wurth. D Regle für n ä Haiku schriibe sin streng un schwer. Aber bi uns  un  mittlerwiili au in Japan  haltet sich kuum noch einer draa. Nit numme Dingbilder un Naturzuständ were zueneme Haiku verdichtet, sundern au Gedanke, Alltagsbeobachtunge, Gsellschaftlichs. S nähert sich em Epigramm, Aphorismus, Spruch. S isch aber ä gnadelosi Schuel für sich konzentriere lehre, gnau gucke un scharf denke.    Schun de Titel vum Wendelinus Wurth sinem Haiku-Büechli kreis kreißt kreis us kreis zeigt, wie numme d kleinscht Änderung vum Erwaartete wegführt, naa zueneme  Überraschungseffekt. kreist kreist kreis us kreis wär nämlig numme ä läppischs Wortspiel mit gliche Zwielaute. Aber kreißen bedittet in Geburtswehen liegen un schu kumme mr ins Denke (oder ins Schleudere). Un gnau des isch ebe de Unterschied zwische-n-ere nette Wortspielerei un ere ussgfeilte Haiku-Ziil. De Wendelinus Wurth wartet in sine 53 Haikus mit viele formale un inhaltliche Kunschtstückli uff un me merkt, er verschtoht sin Haiku-Sprochhandwerk. So verändert in de zwei folgende Beischpiele d Wortform de  Inhalt, wie ineme Vexierspiel:    wochelang nimmt er / ab un zue awer strahlt er / wider voll un ganz //    d venus un de muund / kumme kuum drum rum um / enander z scharwenzle //    Im nächschte Haiku liegt d Spannung in de Wortwahl, zwische zwei gläsene Wörter un eme beobachtete Vorgang. Dass de Wendel noch näwel dezue gnumme het, macht der Vers doppelt raffiniert, knitzig ironisch.    angeln verboten  langsam verschwinde im boot  d angler im näwel    53 ähnligi Haiku-Erlebnisse könne nr han in kreis kreißt kreis us kreis. S Büechli vuneme alemannische Haiku-Meischter.    Stefan Pflaum    Wendelinus Wurth  Kreis kreißt kreis us kreis  Drey-Verlag  17,- 